Nariadenie Komisie (ES) č. 1474/2000
z 10. júla 2000,
ktorým sa stanovujú znížené čiastky poľnohospodárskych komponentov a dodatočné clá na dovoz určitého tovaru do spoločenstva, na ktorý sa vzťahuje nariadenie Rady (ES) č. 3448/93, v rámci dočasnej dohody medzi Európskou úniou a Izraelom, ktoré sa uplatňujú od 1. júla 2000
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3448/93 zo 6. decembra 1993, ktorým sa stanovujú obchodné dojednania uplatňované na určitý tovar vznikajúci spracovaním poľnohospodárskych produktov [1], naposledy zmenené a doplnené nariadením (ES) č. 2491/98 [2] a najmä na jeho článok 7,
keďže:
(1) Do vstupu do platnosti dohody medzi Európou a stredomorskou oblasťou o pridružení medzi Európskymi spoločenstvami a ich členskými štátmi na jednej strane a Štátom Izrael na druhej strane, ktorá bola 20. novembra 1995 podpísaná v Bruseli, bola 18. decembra 1995 [3] podpísaná dočasná dohoda medzi Európskym spoločenstvom a Európskym spoločenstvom pre uhlie a oceľ na jednej strane a Štátom Izrael na druhej strane o obchode a sprievodných opatreniach, ktorá nadobudla platnosť 1. januára 1996. Táto dohoda ustanovuje v rámci kvóty zníženie poľnohospodárskych komponentov pre určité spracované poľnohospodárske produkty.
(2) Nariadenie Rady (ES) č. 1981/94 z 25. júla 1994, ktorým sa otvára a ustanovuje správa colných kvót spoločenstva pre určité produkty pochádzajúce z Alžírska, Cypru, Egypta, Izraelu, Jordánska, Malty, Maroka, západného brehu Jordánu a pásma Gaza, Tuniska a Turecka, a ustanovujúce podrobné pravidlá pre predĺženie a upravenie týchto colných kvót [4], naposledy zmenené a doplnené nariadením (ES) č. 563/2000 [5], otvorilo kvóty, v rámci ktorých sa určitým spracovaným poľnohospodárskym produktom pochádzajúcim z Izraela poskytlo zníženie poľnohospodárskych komponentov. Znížené poľnohospodárske komponenty a dodatočné clá sa musia ustanoviť.
(3) Nariadenie Komisie (ES) č. 1460/96 [6], naposledy zmenené a doplnené nariadením (ES) č. 2495/97 [7], ustanovuje podrobné pravidlá pre uskutočňovanie preferenčných obchodných opatrení, ktoré sa uplatňujú na určitý tovar vznikajúci spracovaním poľnohospodárskych produktov, ako je uvedené v článku 7 nariadenia (ES) č. 3448/93,
PRIJALA TOTO NARIADENIE:
Článok 1
Od 1. júla 2000 sa ustanovujú znížené poľnohospodárske komponenty na dovoz tovaru, na ktorý sa vzťahuje nariadenie (ES) č. 3448/93, pre ktorý sa v dočasnej dohode uzavretej s Izraelom ustanovuje v prílohách k tomuto nariadeniu zníženie poľnohospodárskeho komponentu a príslušné znížené dodatočné clá.
Článok 2
Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev.
Bude sa uplatňovať od 1. júla 2000.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. júla 2000